**NACRT PRIJEDLOGA**

Na temelju članka 57. stavka 3. Zakona o porezu na dohodak (“Narodne novine”, broj 115/16, 106/18, 121/19, 32/20, 138/20, 151/22 i 114/23), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu (“Narodne novine”, broj 1/19, 1/20, 1/21 i 156/22) i članka 37. Statuta Grada Novske (“Službeni vjesnik”, broj 8/21 i 13/23), Gradsko vijeće Grada Novske na \_\_\_ sjednici donijelo je

**ODLUKU o izmjeni Odluke o**

**visini paušalnog poreza po krevetu na području Grada Novske**

Članak 1.

U Odluci o visini paušalnog poreza po krevetu na području Grada Novske („Službeni vjesnik“, broj 7/2019) članak 2. mijenja se i glasi:

“Visina paušalnog poreza iz članka 1. ove Odluke za sva naselja na području Grada Novske određuje se u iznosu od 70,00 eura po krevetu.”

Članak 2.

Ova Odluka objavit će se u “Službenom vjesniku Grada Novske”, a stupa na snagu 1. siječnja 2024. godine.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

**OBRAZLOŽENJE**

**Nacrta prijedloga Odluke o izmjeni Odluke o visini paušalnog poreza po krevetu na području Grada Novske**

Predstavničko tijelo jedinice lokalne samouprave donosi Odluku o visini paušalnog poreza za djelatnosti iznajmljivanja i smještaja u turizmu, koja se primjenjuje na porezne obveznike iz koji djelatnosti iznajmljivanja i smještaja u turizmu obavljaju na području te jedinice lokalne samouprave. Odluka se primjenjuje za djelatnosti iznajmljivanja i smještaja u turizmu na području te jedinice lokalne samouprave neovisno o prebivalištu ili uobičajenom boravištu poreznog obveznika te se utvrđuje visina paušalnog poreza:

– po krevetu,

– po smještajnoj jedinici u kampu i/ili kamp-odmorištu i

– po smještajnoj jedinici u objektu za robinzonski smještaj.

Prijedlogom Odluke o izmjeni Odluke o visini paušalnog poreza po krevetu na području Grada Novske predlaže se povećanje visine paušalnog poreza po krevetu sa sadašnjih 39,82 eura na 70,00 eura po krevetu.